Komisijos reglamentas (EB) Nr. 1009/98
1998 m. gegužės 14 d.
iš dalies keičiantis Reglamentą (EB) Nr. 1372/95, nustatantį išsamias eksporto licencijų sistemos įgyvendinimo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2916/95 [2], ypač į jo 3 straipsnio 2 dalį,
kadangi Komisijos reglamentas (EB) Nr. 1372/95 [3] su paskutiniais pakeitimais, padarytais Reglamentu (EB) Nr. 2370/96 [4], nustato išsamias eksporto licencijų sistemos diegimo paukštienos sektoriuje taisykles;
kadangi Komisijos reglamentas (EEB) Nr. 3665/87 [5] su paskutiniais pakeitimais, padarytais Reglamentu (EB) Nr. 604/98 [6], nustatantis bendras išsamias žemės ūkio produktų eksporto grąžinamųjų išmokų sistemos taikymo taisykles; kadangi to reglamento 3 straipsnis apibrėžia eksporto dieną; kadangi Reglamento (EB) Nr. 1372/95 tekstas turi būti iš dalies pakeistas atsižvelgiant į minėtą apibrėžimą;
kadangi 1995 m. spalio 10 d. Komisijos reglamentas (EB) Nr. 2448/95, iš dalies keičiantis Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [7] I priedą, pateikė naują Kombinuotosios nomenklatūros 0105 kodo klasifikaciją, įsigaliojančią 1996 m. sausio 1 d.; kadangi Reglamento (EB) Nr. 1372/95 1 ir 9 straipsniai turi būti atitinkamai pakoreguoti;
kadangi Reglamento (EB) Nr. 1372/95 4 ir 9 straipsniuose ir II priede yra klaidų, kurias būtina ištaisyti;
kadangi terminas, skirtas valstybių narių pranešimui Komisijai apie "ex-post" paraiškas eksporto licencijoms gauti, turi būti toks pats kaip ir kitoms eksporto licencijoms;
kadangi šiame Reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1372/95 keičiamas taip:
1) 1 straipsnyje ir 9 straipsnio 1 dalyje žodžiai "KN 010511 ir 010519 kodus" pakeičiami žodžiais "KN 010511, 010512 ir 010519 kodus";
2) 4 straipsnio 3 dalies a punkto nuorodos į 17 ir 18 skiltis keičiamos nuorodomis į 15 ir 16 skiltis;
3) 9 straipsnyje:
a) 2 dalies pirmojoje pastraipoje:
- nuoroda į 22 skiltį keičiama nuoroda į 20 skiltį,
- žodžiai "jų atlikimo datą" keičiami žodžiais "eksporto datą, kaip apibrėžta Reglamento (EEB) Nr. 3665/87 3 straipsnyje";
b) 3 dalies pirmosios pastraipos pirmasis sakinys pakeičiamas taip:
"Valstybės narės kiekvieną penktadienį faksu iki 13 valandos Komisijai praneša apie "ex-post" eksporto licencijų, kurių buvo prašoma ankstesnę savaitę, skaičių arba apie tai, kad tokių paraiškų nebuvo."
c) 4 dalies antroji pastraipa pakeičiama taip:
"Ši licencija suteikia teisę gauti grąžinamąją išmoką, kuri taikytina eksporto dieną, kaip apibrėžta Reglamento (EEB) Nr. 3665/87 3 straipsnyje.";
4) II priedo A dalies žodžiai "ekiu/100 kg" keičiami žodžiais "ekiu/100 kg arba 100 vnt."
2 straipsnis
Šis reglamentas įsigalioja 1998 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. gegužės 14 d.